1318 – ערב בישול ישראלי

שלום לכולם,

יצא לי להריץ כמה ערבי בישול ישראלי. אני חושבת שהקונספט הטוב ביותר לפעילויות כאלה זה תחרות בישול סטייל קרב סכינים\ איירון שף. זאת הזדמנות מעולה לנטרל את הקליקות הקיימות באירועים ולאפשר לאנשים להכיר אנשים חדשים באופן לא מאיים כיוון שלכולם יש משימה (לבשל). אצלי זה עבד מצויין ואכן נוצרו חברויות חדשות בעקבות התוכנית :)

רושמים את השמות של כולם ושמים בסיר בישול (סתם בשביל הקטע) ושולפים שמות ומחלקים לקבוצות. ואז מגיע הפן החינוכי (כי צריך גם כזה לפעמים) ויש תחרות שאלות טריוויה בנושא מטבח ישראלי, כך שעל הדרך הם גם מעשירים את הידע שלהם. הקבוצה שידעה הכי הרבה תשובות בוחרת ראשונה את המצרכים איתם תבשל.

אופציה אחרת היא פשוט לחלק את המשתתפים לקבוצות וכל קבוצה מכינה משהו אחר. לדוגמא בארוחת בוקר יש קבוצת סלט, קבוצת חביתות, קבוצת שקשוקה ועוד....(בזמן ההכנה אפשר לעבור ביניהם ולשאול שאלות טריוויה)

\*אני תמיד גם מדפיסה ומחלקת לכולם דפי מידע ומתכונים לקחת הביתה, התמונות גם מעוררות תאבון :)

מצורפים הקבצים הבאים: פוסטר לאירוע, מידע כללי על בישול ישראלי, מידע על ארוחות בוקר ישראליות, שאלון טריוויה, מתכונים.